
PËR ÇMIMET TAVAN TË SHITJES SË ENERGJISË ELEKTRIKE PËR PËRDORUESIT FAMILJARË DHE JOFAMILJARË

Në mbështetje të nenit 100 të Kushtetutës dhe të shkronjës “b” të pikës 3 të nenit 12 të ligjit nr.7970, datë 20.7.1995 “Për rregullimin e sektorit të energjisë elektrike”, me propozimin e Ministrit të Ekonomisë Publike dhe Privatizimit dhe Ministrit të Shtetit për Energjetikën, Këshilli i Ministrave

V E N D O S I:

1. Çmimet tavan të shitjes së energjisë elektrike për përdoruesit familjarë, specialë dhe të tjerë të jenë sipas tabelës që i bashkëlidhet këtij vendimi.
2. Pika 2 e vendimit nr.137, datë 31.3.1994 të Këshillit të Ministrave, vendimi nr.743, datë 18.12.1995 i Këshillit të Ministrave, vendimi nr.564, datë 23.10.2000 i Këshillit të Ministrave dhe vendimi nr.106, datë 2.3.2001 i Këshillit të Ministrave shfuqizohen.
3. Ngarkohen Enti Rregullator i Energjisë, KESH sh.a., “Elektriku Elbasan” sh.a., “Elektriku Vlorë“ sh.a. dhe “SESA  Shkodër” sh.a. për zbatimin e këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTRI
Ilir Meta

	Nr.
	EMËRTIMI
	Çmimi

	
	
	lekë/kWh

	
A
	Përdorues familjarë
	

	
	300 kWh e para të muajit
	4.0

	
	Mbi 300 kWh e para të muajit
	8.0

	


B
	
	

	
	Përdorues specialë
	

	
	Furra buke
	6.0

	
	Ujësjellësa, objekte fetare
	6.0

	
	Buxhetorët
	8.0

	
	Nafta, kromi, bakri, siderurgjia, gjeologjia
	8.0

	


C
	
	

	
	Përdorues të tjerë
	

	
	Furnizimi nga rrjeti TL (35 dhe 110 kV)
	9.0

	
	
	

	
	Furnizimi nga rrjeti TM (6,10 dhe 20 kV)
	10.0

	
	
	

	
	Furnizimi nga rrjeti TU
	12.0



Shënim: Energjia e përdorur për mjediset e përbashkëta (ndriçim shkalle, ashensor, pompë uji) do të faturohet me 4 lekë.



